钦定古今图书集成/理学汇编/文学典/第061卷 > 唐仁杰
## 钦定古今图书集成/理学汇编/文学典/第061卷 > 唐仁杰

按马令《南唐书》本传：“仁杰，泉州人也。少祝发为僧，喜
儒学，颇自励。因游江淮。会陈德诚出次池阳，仁杰以
诗投之，有‘红旆渡江霞蘸水，青蛇出箧雪侵衣’之句。
德诚勉令就仕，乃荐仁杰于执政者。仁杰易儒服，至
金陵，会群公旬沐，宴昇元阁。仁杰造席，和登阁诗，有
‘云散便凝千里望，日斜长占半城阴’之句，座皆大惊。”
后主闻之，问左右曰：“仁杰何如人？”或对曰：“亦诗中苦
吟者也。然其远人慕化而至，宜姑息而已。”时陈洪进
据漳、泉，遂召问其风土民俗，仁杰对答无滞。仍献所
业，授鄂州文学，补溧阳簿。考满，出吉州，括量屯田，仁
杰视肥硗，稽田畴，无不允当。性循素俭，门无私谒，其
所进待，乃儒生名士，吟噱终日，曾不少怠。晚年弥苦
其志，尝以诗召嘉禾峰僧云：“只在此山宁有意，向来
求佛本无心。”时皆称善。入授汾阳令。及金陵败，仁杰